Γεγονότα Νοεμβρίου 2018

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2018, συνοδευόμενα από τις πηγές μέσω των οποίων μεταδόθηκαν. 

## 1 Νοεμβρίου
;Καταστροφές και δυστυχήματα
* Ινδονήσιοι δύτες ανασύρουν το μαύρο κουτί από τον ωκεανό κοντά στο Καραβάνγκ της Ινδονησίας, όπου συνετρίβη το αεροπλάνο, με αποτέλεσμα να σκοτωθούν και οι 181 επιβάτες και το οκταμελές πλήρωμα.(Reuters)
* Στην Ιταλία ο αριθμός των νεκρών από τις πλημμύρες και τους ισχυρούς ανέμους ανέρχεται στους 17. (''La Repubblica'')

;Διεθνείς σχέσεις
*Επαναλαμβάνονται για πρώτη φορά από το 2006, οι εμπορικές πτήσεις μεταξύ Ελλάδας και Πρώην Γιουγκοσλαβική Δημοκρατία της Μακεδονίας.(BBC)

;Υγεία
*Η χρήση κάνναβης για θεραπευτικούς σκοπούς επιτρέπεται στο Ηνωμένο Βασίλειο. Η Εθνική Υπηρεσία Υγείας θα συνταγογραφεί κάνναβη σε ασθενείς με καρκίνο, επιληψία και σκλήρυνση κατά πλάκας. (BBC)

;Πολιτική και εκλογές
*Η Μεάζα Ασανάφι γίνεται η πρώτη γυναίκα στην αιθιοπική ιστορία που προεδρεύει του Ανωτάτου Δικαστηρίου.(CNN)

## 2 Νοεμβρίου
;Πόλεμος και επιθέσεις
*Ταλιμπάν
**Άγνωστος δράστης δολοφονεί τον Μαουλάνα Σαμί ουλ Χακ, έναν πρώην γερουσιαστή του Πακιστάν, ευρέως γνωστό σαν τον "πατέρα των Ταλιμπάν", στην οικία του στο Ραβαλπίντι. (Geo TV), (Reuters)
*Σημειώνεται επίθεση σε λεωφορείο που μεταφέρει Κόπτες από την κυβερνητική επαρχία Σοχάγκ στη Μονή Αγίου Σαμουήλ του Ομολογητή στην Αίγυπτο, σκοτώνονται 7 άνθρωποι και τραυματίζονται αρκετοί άλλοι. (Euronews)

;Διεθνείς σχέσεις
*Η κυβέρνηση του Ντόναλντ Τραμπ στις ΗΠΑ ανακοινώνει νέες κυρώσεις εναντίον του Ιράν, οι οποίες άρθηκαν έπειτα από τη συμφωνία του 2015. (''The Washington Post'') 

;Αθλητισμός
*Ο Έλληνας πρωταθλητής Λευτέρης Πετρούνιας κατακτά το τρίτο του χρυσό μετάλλιο σε παγκόσμιο πρωτάθλημα αγωνιζόμενος στον τελικό των κρίκων στην Ντόχα με πόνους στον ώμο. Γίνεται ο πολυνίκης Έλληνας στην οργάνωση, με τρία χρυσά μετάλλια σε ισάριθμα παγκόσμια πρωταθλήματα (2015, 17, 18).(cnn.gr)

## 3 Νοεμβρίου
;Καταστροφές και δυστυχήματα
* Φορτηγό ξεφεύγει από τον έλεγχο του οδηγού σε σταθμό διοδίων στην πόλη Λανσού της Κίνας, με αποτέλεσμα να σκοτωθούν 13 άτομα και άλλα 44 τραυματίζονται. (BBC)

;Πολιτική και εκλογές
*Κρατιδιακές εκλογές στη Βαυαρία (2018):
**Λίγους μήνες μετά τις βαυαρικές εκλογές, οι Χριστιανοκοινωνιστές (CSU) συμφωνούν με τους Ελεύθερους Ψηφοφόρους της Βαυαρίας για τον σχηματισμό κυβέρνησης συνασπισμού στη Βαυαρία. (naftemporiki.gr)

## 4 Νοεμβρίου
;Πόλεμος και επιθέσεις
* Σε βομβιστικές επιθέσεις σε συνοικίες της Βαγδάτης σκοτώνονται 6 άτομα.(skai.gr)
* Σκοτώνονται από την αιγυπτιακή αστυνομία 19 ισλαμιστές κατηγορούμενοι για συμμετοχή στην επίθεση εναντίον κοπτικής εκκλησίας στο κέντρο της Αιγύπτου δύο ημέρες πριν. (BBC)

;Τεχνολογία
*Τίθεται σε λειτουργία στον Βελβεντό Κοζάνης ο πρώτος αυτοδιαχειριζόμενος υδροηλεκτρικός σταθμός στην Ελλάδα, ισχύος 1,9 MW. (naftemporiki.gr)

;Κουλτούρα
*Ο Ρος Έτζλεϊ γίνεται το πρώτο πρόσωπο που κολυμπά γύρω από τη Μεγάλη Βρετανία. Ο Βρετανός ολοκλήρωσε την κολυμβητική απόσταση 1.780 μιλίων μέσα σε 156 ημέρες. (BBC)

;Καταστροφές και δυστυχήματα
*Σφοδρές πλημμύρες πλήττουν την περιοχή της Σικελίας στην Ιταλία. Δώδεκα άτομα πεθαίνουν στο Παλέρμο, ενώ ο συνολικός αριθμός των νεκρών από τις πλημμύρες και τους θυελλώδεις ανέμους φθάνει τα 31 άτομα. (Teleacras) 

;Διεθνείς σχέσεις
*Δημοψήφισμα ανεξαρτησίας στη Νέα Καληδονία (2018)
**Οι ψηφοφόροι ψηφίζουν να μην γίνει η Νέα Καληδονία ανεξάρτητη χώρα από τη Γαλλία. (BBC)

;Νόμος και έγκλημα
*Πεθαίνει από τα τραύματά της η 33χρονη ουκρανή ακτιβίστρια εναντίον της διαφθοράς Κάτια Χαντζιούκ, τρεις μήνες μετά την επίθεση που υπέστη με οξύ. (naftemporiki.gr) 
## 5 Νοεμβρίου
;Πόλεμος και επιθέσεις
*Σφοδρές συγκρούσεις μεταξύ των ανταρτών Χούθι και των δυνάμεων του σαουδαραβικού συνασπισμού γύρω από την Αλ Χουιντά της Υεμένης, αφήνουν τουλάχιστον 150 νεκρούς. (FRANCE 24)

;Υγεία
*Σε 186 ανέρχεται ο αριθμός των νεκρών από την επιδημία του ιού Έμπολα στη Λαϊκή Δημοκρατία του Κονγκό. (in.gr)

## 6 Νοεμβρίου
;Δυστυχήματα και καταστροφές
*Ευρωπαϊκή προσφυγική κρίση
**Σε δύο ξεχωριστά επεισόδια, τουλάχιστον 17 συνολικά μετανάστες σκοτώνονται έπειτα από την αποτυχημένη απόπειρά τους να διασχίσουν τη Μεσόγειο από τη Βόρεια Αφρική στην Ισπανία. (Reuters)
*Δύο κτήρια κατέρρευσαν χθες στη Μασσαλία και σήμερα βρέθηκαν 4 άτομα νεκρά ενώ αρκετά άλλα αγνοούνται.
(''The Guardian'')

;Νομοθεσία
*Οι ψηφοφόροι στο Μίσιγκαν ψηφίζουν υπέρ της νομιμοποίησης της μαριχουάνας για ευχαρίστηση.(Forbes)

;Πολιτική και εκλογές
*Δημοψήφισμα στην Αντίγκουα (2018), Δημοψήφισμα στη Γρενάδα (2018)
**Διενεργούνται δημοψηφίσματα στην Αντίγκουα και Μπαρμπούντα και τη Γρενάδα για να αποφασιστεί αν διατηρηθεί το Ανακτοβούλιο ως τελευταίο δικαστήριο για έφεση (στα πρότυπα του βρετανικού δικαστικού συστήματος) ή να υιοθετηθεί η δικαιοδοσία του Δικαστηρίου της Καραϊβικής. Αμφότερες οι προτάσεις καταψηφίζονται από το εκλογικό σώμα. (''Antigua Observer'')
*Αμερικανικές εκλογές (2018)
**Διεξάγονται ενδιάμεσες εκλογές στις Ηνωμένες Πολιτείες για όλες τις 435 έδρες της Βουλής των Αντιπροσώπων, 35 έδρες της Γερουσίας και για 39 πολιτειακούς και εδαφικούς κυβερνήτες. (''The Guardian''), (NPR)
**Το Δημοκρατικό Κόμμα αποκτά τον έλεγχο της Βουλής, ενώ το Ρεπουμπλικανικό Κόμμα της Γερουσίας. (FiveThirtyEight)
**Τουλάχιστον 95 γυναίκες εκλέγονται σε αξίωμα του Κογκρέσου και ο αριθμός των γυναικών βουλευτών γίνεται 118, που αποτελεί ρεκόρ. Η Ρασίντα Τλάιμπ και η Ιλχάν Ομάρ γίνονται από κοινού οι πρώτες Μουσουλμάνες βουλεύτριες και οι Σάρις Ντέιβις και Ντεμπ Χάαλαντ γίνονται οι πρώτες ιθαγενείς αμερικάνες βουλεύτριες. (''USA Today''), (NPR), (CNN)
*Ο Τζάρεντ Πόλις εκλέγεται κυβερνήτης του Κολοράντο και γίνεται το πρώτο ανοικτά ομοφυλόφιλο άτομο που αναδεικνύεται κυβερνήτης στις ΗΠΑ.(''Time'')

## 7 Νοεμβρίου
;Καταστροφές και δυστυχήματα
*Από τη σύγκρουση δύο λεωφορείων σε δρόμο μεταξύ της πρωτεύουσας Χαράρε και της Ρουσάπε της Ζιμπάμπουε, σκοτώνονται τουλάχιστον 47 άτομα. (e News Channel Africa) 

;Νόμος και έγκλημα
*Τουλάχιστον 12 άνθρωποι σκοτώνονται μεταξύ των οποίων και ένας αστυνομικός ενώ άλλοι δέκα τραυματίζονται από τα πυρά ενόπλου σε μπαρ στο Θάουζεντ Οκς της Καλιφόρνια. Ο δράστης αυτοκτονεί μετά το έγκλημα. (BBC)

## 8 Νοεμβρίου
;Νόμος και έγκλημα
*Η αστυνομία στην Αιθιοπία ανακοινώνουν ότι ανακάλυψαν έναν μαζικό τάφο με 200 πτώματα κοντά στα διοικητικά όρια της περιφέρειας Ορόμια με την περιφέρεια Σομάλι. (BBC)
*Η Mossos d'Esquadra (αστυνομία της Καταλονίας) ανακοινώνουν ότι στις 19 Σεπτεμβρίου 2018 συνέλαβαν έναν άνδρα, ο οποίος σχεδίαζε να δολοφονήσει τον πρωθυπουργό της Ισπανίας Πέδρο Σάντσεθ. (BBC) (''The New York Times'') 
*Στη διάρκεια εξέγερσης σε φυλακές υψίστης ασφαλείας στη Χουτζάντ του Τατζικιστάν σκοτώνονται τουλάχιστον 27 άτομα. Στο εν λόγω σωφρονιστικό ίδρυμα κρατούνται και καταδικασμένοι για τρομοκρατία, μεταξύ των οποίων και μέλος του ΙΚΙΛ.(Reuters)

;Τεχνολογία
*Το κινέζικο πρακτορείο Xinhua παρουσιάζει την πρώτη στον κόσμο εκφωνήτρια δελτίου με τεχνητή νοημοσύνη, η οποία μπορεί να εργάζεται 24 ώρες το 24ωρο. (BBC)

;Γράμματα και πολιτισμός
*Το βραβείο Γκονκούρ απονέμεται στον Νικολά Ματιέ για το βιβλίο του "Leurs enfants apres eux". Επίσης, με το βραβείο Ρενοντό τιμάται η Βαλερί Μαντό για το έργο της «Le sillon». (avgi.gr)

;Διεθνείς σχέσεις
*Εκτέλεση Κωνσταντίνου Κατσίφα:
**Σε κλίμα οδύνης κηδεύεται στους Βουλιαράτες ο 35χρονος Βορειοηπειρώτης Κωνσταντίνος Κατσίφας, ο οποίος εκτελέστηκε από τις ειδικές δυνάμεις της αλβανικής αστυνομίας την ημέρα εορτασμού της επετείου του ΟΧΙ, στις 28 Οκτωβρίου, επειδή ύψωσε την ελληνική σημαία στο στρατιωτικό νεκροταφείο των Ελλήνων πεσόντων. (newsit.gr)
**Σε ανακοίνωση του υφυπουργού Εσωτερικών Σάντερ Λέσι η κυβέρνηση της Αλβανίας ανακοινώνει ότι 52 Έλληνες που βρέθηκαν στην κηδεία του Κατσίφα κηρύχθηκαν "ανεπιθύμητοι για τη χώρα". (kathimerini.gr)

## 9 Νοεμβρίου
;Πόλεμος και επιθέσεις
* Ένα άτομο σκοτώνεται και άλλα δύο τραυματίζονται σε επίθεση ενόπλου με μαχαίρι στη Μελβούρνη της Αυστραλίας. Ο δράστης με καταγωγή από τη Σομαλία σκοτώνεται από τα πυρά της αστυνομίας. Για την επίθεση αναλαμβάνει την ευθύνη το Ισλαμικό Κράτος.
(ABC News) (''The Age'') (NPR)

;Καταστροφές και δυστυχήματα
*Από έκρηξη σε αποθήκη πυρομαχικών σκοτώνονται τουλάχιστον επτά τούρκοι στρατιώτες και άλλοι 25 τραυματίζονται.
(skai.gr)
*Από τη σύγκρουση νταλίκας που μετέφερε πρόσφυγες και μετανάστες με βαν στον κόμβο των Βρασνών σκοτώνεται ένα παιδί και τραυματίζονται άλλα 27 άτομα. (ert.gr)
*Δύο μεγάλες δασικές πυρκαγιές κατακαίουν την Καλιφόρνια, με απολογισμό 9 νεκρούς και περισσότερους από 150.000 να αναγκάζονται να εγκαταλείψουν τις εστίες τους. (BBC)
*Από πλημμύρες εξαιτίας καταρρακτωδών βροχοπτώσεων στην Πέτρα της Ιορδανίας σκοτώνονται 11 άνθρωποι και άλλοι 24 τραυματίζονται. (BBC)
*Ανακαλύπτονται άλλες δύο σοροί στα ερείπια δύο κτηρίων που κατέρρευσαν πριν 4 ημέρες στη Μασσαλία. Ο τελικός αριθμός των θυμάτων είναι οκτώ. (LCI)

## 10 Νοεμβρίου
;Καταστροφές και δυστυχήματα
*Εκτεταμένες καταστροφές υφίσταται η πόλη Παραντάις της Καλιφόρνια (που αριθμεί 27.000 κατοίκους) λόγω των δασικών πυρκαγιών. Περισσότερα από 6.700 κτήρια καταστρέφονται, κάτι που την καθιστά τη χειρότερη και πλέον καταστροφική δασική πυρκαγιά στην ιστορία της Καλιφόρνια. (CBC)

;Θρησκεία
*Η Ουκρανία παραδίδει στη δικαιοδοσία του Οικουμενικού Πατριαρχείου τον Ναό του Αγίου Ανδρέα. (skai.gr)

;Διεθνείς σχέσεις
*Σε ειδική τελετή μνήμης, ο Πρόεδρος της Γαλλίας Εμμανουέλ Μακρόν και η Γερμανίδα καγκελάριος Άνγκελα Μέρκελ συναντώνται και ανταλλάσσουν θερμή χειραψία, με αφορμή τη συμπλήρωση 100 χρόνων από τον τερματισμό του Πρώτου Παγκοσμίου Πολέμου. (naftemporiki.gr)

;Αθλητισμός
*Η γιαπωνέζικη ποδοσφαιρική ομάδα Κασίμα Άντλερς κατακτά το Ασιατικό Τσάμπιονς Λιγκ, επικρατώντας της ιρανικής Περσέπολις στον δεύτερο τελικό με συνολικό σκορ νικών 2-0.(Sporting News)

## 11 Νοεμβρίου
;Πόλεμος και επιθέσεις
* Στη διάρκεια ισραηλινής επιδρομής στη νοτιοανατολική Λωρίδα της Γάζας, σκοτώνονται 7 Παλαιστίνιοι, μεταξύ των οποίων και ο διοικητής Νουρ Μπαράκα και άλλοι 3 εξτρεμιστές. Επίσης, σκοτώθηκε ένας ισραηλινός αξιωματικός. Εν συνεχεία εκτοξεύονται πύραυλοι από τη Γάζα. (KUNA) (BBC) (Al Jazeera)
*Περί τους 70 ηγέτες από όλο τον κόσμο τιμούν στο Παρίσι την εκατονταετηρίδα από την υπογραφή συμφωνίας για τον τερματισμό του Πρώτου Παγκοσμίου Πολέμου το 1918. (ABS-CBN News)

;Καταστροφές
*Ο αριθμός των νεκρών από τις πυρκαγιές στις ΗΠΑ ανήλθε στους 31 και οι αγνοούμενοι υπερβαίνουν τους 200. (BBC)

;Νόμος και έγκλημα
*Στην Κουίνσλαντ της Αυστραλίας συλλαμβάνεται ένας άντρας 50 ετών, πρώην επόπτης για φράουλες αναφορικά με 230 καταγγελίες για απόκρυψη βελονών στα εν λόγω φρούτα. Η υπόθεση προξένησε πανικό σε όλη την Αυστραλία και τη Νέα Ζηλανδία, καταστρέφοντας την πλούσια βιομηχανία φράουλας στην Ωκεανία. (BBC) (The Mail)

## 12 Νοεμβρίου

;Δυστυχήματα και καταστροφές
*Στην Ουγκάντα από πυρκαγιά σε κοιτώνα σχολείου της μέσης εκπαίδευσης στα σύνορα με την Τανζανία πεθαίνουν εννέα μαθητές. (naftemporiki.gr) 

;Ανθρώπινα δικαιώματα
*Η Διεθνής Αμνηστία αφαιρεί από τη βραβευμένη με Νόμπελ Ειρήνης Αούνγκ Σαν Σου Κίι το βραβείο για τα ανθρώπινα δικαιώματα κατηγορώντας τη Βιρμανή πολιτικό για τη σιωπή της στη βία ενάντια στους μουσουλμάνους Ροχίνγκια. (kathimerini.gr)

## 13 Νοεμβρίου

;Οικονομία και επιχειρήσεις
*Amazon HQ2
**Η εταιρεία Amazon ανακοινώνει ότι θα χωρίσει τη δεύτερη έδρα της στη Νέα Υόρκη και στη Βόρεια Βιρτζίνια, έξω από την Washington D.C. (CNN)

;Πολιτική και εκλογές
*Το Ανώτατο Δικαστήριο της Σρι Λάνκα ανατρέπει τις αποφάσεις του προέδρου Μαϊθριπάλα Σιρισένα να διαλύσει το Κοινοβούλιο και να διεξαχθούν πρόωρες εκλογές. (Al Jazeera)
*Χειμερινοί Ολυμπιακοί Αγώνες 2026
**Οι κάτοικοι στην πόλη Κάλγκαρι του Καναδά ψηφίζουν σε μη δεσμευτικό δημοψήφισμα για το αν θα είναι υποψήφια η πόλη τους να φιλοξενήσει τους Χειμερινούς Ολυμπιακούς Αγώνες του 2026. (CTV News) 

## 14 Νοεμβρίου
;Ένοπλες συγκρούσεις και επιθέσεις
* Τουλάχιστον 30 Αμπαζονιανοί αυτονομιστές σκοτώνονται από τον στρατό του Καμερούν στη διάρκεια των διήμερων συγκρούσεων στην αγγλόφωνη περιοχή, ενώ ένας δήμαρχος στην Ντόνγκα Μαντούνγκ σκοτώνεται από πυρά. (Al Jazeera)

;Καταστροφές
*Υποβάλλεται μήνυση κατά της εταιρείας αερίου και ηλεκτρικού (Pacific Gas and Electric Company), κατηγορώντας την για αμέλεια από πλευράς της εταιρείας και παραβίαση του υγειονομικού κώδικα και των μέτρων ασφαλείας στην πυρκαγιά του Καμπ, η οποία είχε ως αποτέλεσμα να πεθάνουν 48 άτομα. (Reuters) (''Los Angeles Times'')

;Πολιτική και εκλογές
*Συνεχίζεται η συνταγματική κρίση στη Σρι Λάνκα. Συνέρχεται το 15ο Κοινοβούλιο και εγκρίνει πρόταση δυσπιστίας σε βάρος του πρωθυπουργού Μαχίντα Ραγιαπάκσε. (Al Jazeera)
*Πολιτική του Ισραήλ:
**Ο Ισραηλινός υπουργός Άμυνας Άβιγκντορ Λίμπερμαν ανακοινώνει την παραίτησή του, σε ισχύ εντός 48 ωρών. (BBC)

;Διεθνείς σχέσεις
*Brexit
**Η Βρετανή πρωθυπουργός Τερέζα Μέι κερδίζει την έγκριση από την κυβέρνησή της για το σχέδιό της με σκοπό την έξοδο της χώρας από την ΕΕ. (The Guardian) (Politics Home)
*Το Συμβούλιο Ασφαλείας των Ηνωμένων Εθνών αίρει τις κυρώσεις εναντίον της Ερυθραίας. (BBC)

## 15 Νοεμβρίου
;Ένοπλες συγκρούσεις και επιθέσεις
* Τα Ηνωμένα Έθνη αναφέρουν ότι 7 άντρες της ειρηνευτικής δύναμης MONUSCO σκοτώθηκαν σε σύγκρουση με πολιτοφυλακές χθες στην Mπενί στο Βόρειο Κίβου. (Reuters)

;Επιχειρήσεις και οικονομία
* Εγκαινιάζεται η σιδηροδρομική γραμμή υψηλής ταχύτητας Κενιτρά-Ταγγέρη, που είναι και η πρώτη στην Αφρική. (AP μέσω του KSLA News) 

;Διεθνείς σχέσεις
*Εξωτερικές σχέσεις της Σαουδικής Αραβίας
** Η Σαουδική Αραβία κατηγορεί πέντε από τους αξιωματούχους της για τη θανάτωση και τον ακρωτηριασμό του δημοσιογράφου Τζαμάλ Χασόγκτζι. (''Times Now '')
**Η κυβέρνηση του Τραμπ ανακοινώνει κυρώσεις σε βάρος 17 αξιωματούχων της Σαουδικής Αραβίας αλλά όχι εναντίον του διαδόχου του θρόνου, Πρίγκιπα Μοχάμετ μπιν Σαλμάν για τη φερόμενη συμμετοχή τους στη δολοφονία του δημοσιογράφου Χασόγκτζι. (ABC News)

;Πολιτική και εκλογές
* Brexit
** Ο υπουργός επί θεμάτων Βόρειας Ιρλανδίας, Σέιλες Βάρα, ο υπουργός Εξωτερικών αρμόδιος για την έξοδο από την Ευρωπαϊκή Ένωση Ντόμινικ Ράαμπ και η υπουργός Προεδρίας αρμόδια για Εργασία και Συντάξεις Έστερ ΜακΒέι παραιτούνται σε ένδειξη διαμαρτυρίας για το σχέδιο της πρωθυπουργού Τερέζας Μέι για την έξοδο του Ηνωμένου Βασιλείου από την ΕΕ. (Bloomberg) / ('' The Telegraph'') 

;Τέχνες και πολιτισμός
*Ένα ρεκόρ πέντε ετών καταρρίπτεται, καθώς το έργο του Ντέιβιντ Χόκνεϊ *[[Το Πορτρέτο ενός Καλλιτέχνη]]* πωλείται στη δημοπρασία των Κρίστις στη Νέα Υόρκη αντί του ποσού των 90,3 εκατ. δολαρίων, καθιστώντας το ακριβότερο έργο τέχνης στον κόσμο από καλλιτέχνη εν ζωή.(huffingtonpost.gr)

## 16 Νοεμβρίου

;Καταστροφές
*Τουλάχιστον 42 άτομα σκοτώνονται ενώ περισσότερα από άλλα 20 τραυματίζονται σε φονική πυρκαγιά εντός λεωφορείου στη Ζιμπάμπουε. (BBC)
*Σε σφοδρή χιονοθύελλα στις ανατολικές Ηνωμένες Πολιτείες πεθαίνουν συνολικά οκτώ άτομα.(CNN)
/2018/11/16/us/politics/julian-assange-indictment-wikileaks.html (*The New York Times*)]

;Επιστήμη και τεχνολογία
* Στη Γενική Διάσκεψη Μέτρων και Σταθμών ανακοινώνεται ένα νέο Διεθνές Σύστημα Μονάδων (SI), όπως π.χ. το χιλιόγραμμο, το αμπέρ κλπ. (National Physical Laboratory)

## 17 Νοεμβρίου
;Καταστροφές
*Ο πρόεδρος των ΗΠΑ Ντόναλντ Τραμπ επισκέπτεται τα θύματα των πυρκαγιών στο Καμπ και στο Γούλσεϊ. Ο αριθμός των νεκρών αυξάνεται στους 79. (CNN) (NBC News) (BBC)

;Πολιτική και εκλογές
*Ορκίζεται και αναλαμβάνει καθήκοντα ως ο 7ος Πρόεδρος των Μαλδίβων Ιμπραΐμ Μοχάμετ Σολίχ. (Al Jazeera)
*Εκατοντάδες χιλιάδες ατόμων διαδηλώνουν εναντίον της φορολογίας στα καύσιμα στη Γαλλία αποκλείοντας δρόμους. Ένας άνθρωπος σκοτώνεται και περισσότεροι από 200 τραυματίζονται σε επεισόδια. (''The New York Times'')
*Για πρώτη φορά δημοσιεύονται οι ιατρικοί φάκελοι του Βρετανού μονάρχη Γεωργίου Γ΄. Οι γιατροί ανακοινώνουν ότι με τα σημερινά δεδομένα, εάν ζούσε σήμερα, ο βασιλιάς θα έπασχε από διπολική διαταραχή. (''People'')

## 18 Νοεμβρίου
;Διεθνείς σχέσεις
*Ολοκληρώνεται η σύνοδος κορυφής της Οικονομικής Συνεργασίας Ασίας και Ειρηνικού (APEC) στην Παπούα Νέα Γουινέα για πρώτη φορά στην ιστορία της χωρίς να εκδοθεί κοινό ανακοινωθέν. (Reuters)

;Αθλητισμός
*Στο τένις ο Αλεξάντερ Ζβέρεφ νικά τον Νόβακ Τζόκοβιτς 6–4, 6–3 και κατακτά τον πρώτο του τίτλο σε τελικό του ATP. (ESPN)
*Στον μηχανοκίνητο αθλητισμό, ο Αμερικανός Τζόι Λογκάνο με Φορντ νικά στον αγώνα Ford EcoBoost 400. Κατακτά έτσι το Monster Energy NASCAR Cup Series.(ESPN)

## 19 Νοεμβρίου
;Καταστροφές
*Από κατολισθήσεις εξαιτίας τροπικής καταιγίδας σκοτώνονται 13 άτομα και άλλα 4 αγνοούνται στο νότιο και κεντρικό Βιετνάμ. (News24)

;Διεθνείς σχέσεις
*Ο νέος πρόεδρος των Μαλδίβων Ιμπραΐμ Μοχάμετ Σολίχ και η κυβέρνησή του ανακοινώνουν ότι η χώρα πρόκειται να επιστρέψει στην Κοινοπολιτεία των Εθνών.(Times Now)

;Νόμος και έγκλημα
*Ένοπλος σκοτώνει με πυροβολισμούς 3 άτομα στο νοσοκομείο Μέρσι του Σικάγου και στη συνέχεια αυτοκτονεί.(ABC)

## 20 Νοεμβρίου
Πόλεμος και επιθέσεις
* Στο Αφγανιστάν σκοτώνονται τουλάχιστον 50 άτομα και τραυματίζονται άλλα 83 άτομα σε βομβιστική επίθεση αυτοκτονίας στη διάρκεια της συγκέντρωσης του Mawlid στην Καμπούλ του Αφγανιστάν. (BBC)

;Δυστυχήματα
*Από εκτροχιασμό τρένου λόγω κατολίσθησης στην πόλη Βακαρίσες της Καταλονίας στην επαρχία της Βαρκελώνης, σκοτώνεται ένα άτομο και άλλα τραυματίζονται. (CNN)

;Διεθνείς σχέσεις
*Η γενική συνέλευση της Interpol εκλέγει το Βανουάτου και το Κιριμπάτι ως νέα μέλη, όχι όμως το Κόσοβο. (''The Washington Post'') 

;Νόμος και έγκλημα
*Ο πρώην πρωθυπουργός της ΠΓΔΜ Νίκολα Γκρούεβσκι, αναφέρει ότι του παραχωρήθηκε πολιτικό άσυλο στην Ουγγαρία μετά την εγκατάλειψη της πατρίδας του την περασμένη εβδομάδα προκειμένου να γλιτώσει την καταδίκη σε φυλάκιση δύομισι ετών για διαφθορά. (''The Washington Post'')  (''The Guardian'')

;Πολιτική και εκλογές
*Εξαγριωμένοι αξιωματικοί της αστυνομίας και του στρατού καταλαμβάνουν το Εθνικό Κοινοβούλιο της Παπούα Νέας Γουινέας λόγω του ότι δεν τους έχουν πληρωθεί τα επιδόματα σχετικά με τη διάσκεψη των χωρών της APEC το περασμένο Σαββατοκύριακο. (''The Guardian'')

## 21 Νοεμβρίου
;Πόλεμος και επιθέσεις
*Ο αριθμός των νεκρών από την επίθεση αυτοκτονίας στη διάρκεια συγκέντρωσης λογίων της εκκλησίας στην Καμπούλ αυξήθηκε σε 55. (Reuters)  
*Στον εμφύλιο πόλεμο στην Υεμένη, σύμφωνα με αναφορά της οργάνωσης Σώστε τα Παιδιά υπολογίζεται ότι 85.000 παιδιά πέθαναν ως αποτέλεσμα του πολέμου.(''The Guardian'')

;Δυστυχήματα
*Σε αυτοκινητικό δυστύχημα σκοτώνεται 1 άτομο και τραυματίζονται άλλα 5 στη Γέφυρα του Μπρούκλιν στη Νέα Υόρκη, με αποτέλεσμα να προκληθεί πυρκαγιά και να τυλιχτούν στις φλόγες τρία οχήματα. (ABC News) (''The New York Times'')

;Πολιτική και εκλογές
*Η Interpol εκλέγει τον Νοτιοκορεάτη Κιμ Γιον Γιαν στην προεδρία της, ο οποίος επικρατεί του Ρώσου υποψηφίου Αλεξάντερ Πρόκοπτσουκ. (BBC)
* Το Κοσσυφοπέδιο επιβάλλει εμπορικό δασμό 100% σε όλα τα εισαγόμενα αγαθά από τη Σερβία και τη Βοσνία και Ερζεγοβίνη. Η Ευρωπαϊκή Ένωση χαρακτηρίζει την κίνηση "ξεκάθαρη παραβίαση" της Συμφωνίας Ελεύθερου Εμπορίου στην Κεντρική Ευρώπη. (BBC)

## 22 Νοεμβρίου
;Διεθνείς σχέσεις
* Η Δανία σταματά να εκδίδει άδειες για τις εξαγωγές όπλων προς τη Σαουδική Αραβία σε απάντηση στη δολοφονία του Τζαμάλ Κχασόγκι και την επέμβαση της Σαουδικής Αραβίας στην Υεμένη. (Reuters)

;Νόμος και έγκλημα
*Τα κινέζικα κρατικά ΜΜΕ μεταδίδουν ότι 5 άτομα σκοτώθηκαν και άλλα 18 τραυματίστηκαν έπειτα από πτώση αυτοκινήτου πάνω σε παιδιά έξω από σχολείο πρωτοβάθμιας εκπαίδευσης στο Χουλουντάο του Λιαονίν της Κίνας. (''Toronto Star'')

;Επιστήμη και τεχνολογία
*Ο Παγκόσμιος Μετεωρολογικός Οργανισμός αναφέρει ότι ο μέσος όρος της παγκόσμιας συγκέντρωσης του διοξειδίου του άνθρακα αυξήθηκε κατά 405,5 τμήματα ανά εκατομμύριο το 2017. Επίσης αναφέρουν είναι το υψηλότερο που καταγράφηκε ποτέ τουλάχιστον 3 εκατ. χρόνια πριν.
(Associated Press)

;Αθλητισμός
*Παγκόσμιο πρωτάθλημα σκάκι
**Έπειτα από 10 συνεχείς ισοπαλίες, που αποτελούν ρεκόρ για το παγκόσμιο πρωτάθλημα στο σκάκι στα 132 χρόνια της ύπαρξής του, οι Μάγνους Κάρλσεν και Φαμπιάνο Καρουάνα κερδίζουν ισοπαλία με 5 βαθμούς ο καθένας στον αγώνα των 12 καλύτερων παιχνιδιών.
(''The Guardian'')

## 23 Νοεμβρίου
;Πόλεμος και επιθέσεις
* Επιθέσεις στο Πακιστάν:
**Σε ένοπλη επίθεση στο κινέζικο προξενείο στο Καράτσι του Πακιστάν, σκοτώνονται 4 άνθρωποι και οι τρεις δράστες. Την ευθύνη αναλαμβάνει ο Απελευθερωτικός Στρατός του Βαλουχιστάν. (CNN)
**Από έκρηξη σε αγορά της πόλης Καλάγια στα βόρεια του Πακιστάν, σκοτώνονται 35 άτομα και τραυματίζονται τουλάχιστον άλλα 55. (Al Jazeera)
*Τουλάχιστον 26 Αφγανοί - μέλη των δυνάμεων ασφαλείας σκοτώνονται και άλλοι 50 τραυματίζονται σε βομβιστική επίθεση αυτοκτονίας που σημειώνεται σε μουσουλμανικό τέμενος στην επαρχία Χοστ του Αφγανιστάν. (Reuters μέσω ''U.S. News & World Report'')

;Πολιτική και εκλογές
* Βουλευτές που αντιπολιτεύονται στην πρωθυπουργία του Μαχίντα Ραγιαπάκσε κερδίζουν στην ψηφοφορία για τον έλεγχο της νέας 13μελούς κοινοβουλευτικής επιτροπής. (Reuters)

;Δυστυχήματα
*Τέσσερις Φινλανδοί τουρίστες και ένας πιλότος από τη Ζιμπάμπουε σκοτώνονται όταν το αεροσκάφος τύπου Τσέσνα S206 στο οποίο επέβαιναν συντρίβεται στην επαρχία Μασβίνγκο, της νότιας Ζιμπάμπουε. (Yle)

## 24 Νοεμβρίου
;Καταστροφές και δυστυχήματα
* Σε τροχαίο με λεωφορείο στην Καρνατάκα της Ινδίας, σκοτώνονται τουλάχιστον 25 άτομα καθώς το όχημα βυθίζεται σε κανάλι.
(''The Guardian'')
* Τουλάχιστον 35 άτομα πεθαίνουν στη Λίμνη Βικτόρια της Ουγκάντας από την ανατροπή τουριστικής βάρκας που μετέφερε άτομα που πήγαιναν σε πάρτι. (CNN)

;Διεθνείς σχέσεις
*Η ισπανική και η βρετανική κυβέρνηση καταλήγουν σε συμφωνία για το Γιβραλτάρ και η Ισπανία θα συμμετάσχει κανονικά στη σύνοδο κορυφής την ερχόμενη Κυριακή. (''The New York Times'') (Reuters)

;Πολιτική και εκλογές
*Πολιτική της Ταϊβάν
**Η πρόεδρος της Ταϊβάν Τσάι Ινγκ-Γουέν παραιτείται από την ηγεσία των Δημοκρατικών Προοδευτικών και δεν κάνει δεκτή την παραίτηση του πρωθυπουργού Γουίλιαμ Λάι έπειτα από τη δεινή ήττα του κόμματός τους στις τοπικές εκλογές.(Reuters) (Associated Press)
**Δημοψήφισμα στην Ταϊβάν (2018):
***Σε δημοψήφισμα που διεξάγεται στην Ταϊβάν οι ψηφοφόροι απορρίπτουν την πρόταση να επιτρέψουν τους γάμους μεταξύ ομοφύλων. (BBC)
* Βίαια επεισόδια ξεσπούν στα Ηλύσια Πεδία στο Παρίσι ανάμεσα σε Γάλλους αστυνομικούς και σε διαδηλωτές, οι οποίοι διαμαρτύρονται για τις υψηλές τιμές στα καύσιμα. (Reuters)

;Αθλητισμός
*Παγκόσμιο πρωτάθλημα σκάκι
**Έπειτα από 11 συνεχείς ισοπαλίες, που αποτελούν ρεκόρ για το παγκόσμιο πρωτάθλημα στο σκάκι στα 132 χρόνια της ύπαρξής του, οι Μάγνους Κάρλσεν και Φαμπιάνο Καρουάνα κερδίζουν ισοπαλία με 5,5 βαθμούς ο καθένας στον αγώνα των 12 καλύτερων παιχνιδιών.
(The Guardian)

## 25 Νοεμβρίου
;Πόλεμος και επιθέσεις
*Η Ρωσία εμποδίζει τη διέλευση τριών πλοίων του Ναυτικού της Ουκρανίας με ένα φορτηγό πλοίο κάτω από τη Γέφυρα της Κριμαίας. Η Μόσχα κάνει λόγο για παραβίαση των χωρικών της υδάτων και αψήφηση των προειδοποιήσεων. Έπειτα από πυροβολισμούς, συλλαμβάνονται τα πληρώματα των πλοίων και τραυματίζονται 3 Ουκρανοί (6 σύμφωνα με την Ουκρανία). Η Ουκρανία αρνείται ότι τα πλοία της διέπραξαν κάποιο σφάλμα. (Reuters) (AP)

;Καταστροφές και δυστυχήματα
*Από βροχοπτώσεις που έπληξαν το Ιράκ, πέθαναν 21 άτομα, τραυματίστηκαν 180 και δεκάδες χιλιάδων έχουν εγκαταλείψει τις εστίες τους. (Times Now)
*Σεισμός μεγέθους 6,3 Ρίχτερ πλήττει την περιοχή κοντά στη Σαρπόλ ε Ζαχάμπ του Ιράν και κοντά στα σύνορα με το Ιράκ, Στο Ιράκ πεθαίνει ένα άτομο και περισσότερα από 700 άλλα τραυματίζονται. (BBC)

;Νόμος και έγκλημα
* Η Νότια Κορέα γίνεται η πρώτη χώρα της Ανατολικής Ασίας που νομιμοποιεί την κάνναβη για ιατρικούς σκοπούς. (Sputnik News)

;Πολιτική και εκλογές
*Brexit
**Οι ηγέτες της Ευρωπαϊκής Ένωσης εγκρίνουν την προτεινόμενη συμφωνία για την έξοδο του Ηνωμένου Βασιλείου από τηην ΕΕ σε σύνοδο κορυφής στις Βρυξέλλες. (BBC)
*Ελβετικά δημοψηφίσματα (2018)
**Αποτυγχάνει το δημοψήφισμα για την επικράτηση του εθνικού επί του διεθνούς δικαίου. (SRF)

## 26 Νοεμβρίου
;Πόλεμος και επιθέσεις
* Μία ημέρα μετά το θερμό επεισόδιο με τη Ρωσία, το Κοινοβούλιο της Ουκρανίας εγκρίνει την κήρυξη στρατιωτικού νόμου σε 10 νομούς της Ουκρανίας για περίοδο 30 ημερών. (BBC)

;Καταστροφές και δυστυχήματα
*Από τη συντριβή στρατιωτικού ελικοπτέρου τύπου UH-1 Iroquois στη διάρκεια πτήσης στην επαρχία Σαντζάκτεπε της Κωνσταντινούπολης, σκοτώνεται 4 στρατιώτες και άλλος ένας τραυματίζεται. (Anadolu, Belga μέσω ''Het Laatste Nieuws'')

;Επιστήμη και τεχνολογία
*Το διαστημικό ρομπότ της NASA *[[InSight]]* προσγειώνεται με ασφάλεια στην πεδιάδα Elysium Planitia του πλανήτη Άρη, προκειμένου να μελετήσει τη γεωλογία του κόκκινου πλανήτη. (NASA)

## 27 Νοεμβρίου
;Πόλεμος και επιθέσεις
*Στο Αφγανιστάν σκοτώνονται τρεις Αμερικανοί στρατιώτες και ισάριθμοι τραυματίζονται από έκρηξη βόμβας κοντά στην αφγανική πόλη Γκαζνί.(BBC)

;Τέχνες και πολιτισμός
* Καλύτερη ταινία για το 2018 ονομάζεται από την Επιτροπή Αμερικανών Κριτικών το φιλμ *[[Το Πράσινο Βιβλίο]]*. (''The Hollywood Reporter'') (NBR press release)

;Πολιτική και εκλογές
*Η Ρεπουμπλικανή γερουσιαστής Σίντι Χάιντ-Σμιθ επικρατεί του Δημοκρατικού Μάικ Εσπάι στον τελικό γύρο των εκλογών στην πολιτεία Μισισίπι. Ο αντίπαλός της έλαβε ποσοστό 46% των ψήφων, που είναι το υψηλότερο ποσοστό που έλαβε ποτέ Δημοκρατικός υποψήφιος στην εν λόγω πολιτεία από τις εκλογές του 1988. (CBS News)

;Θάνατοι
*Φεύγει από τη ζωή σε ηλικία 57 ετών,ο δημιουργός του πολυαγαπημένου κινουμένου σχεδίου "Μπομπ Σφουγγαράκης" Στίβεν Χίλενμπεργκ, νικημένος από την ανίατη αρρώστια αμυοτροφική πλευρική σκλήρυνση.

## 28 Νοεμβρίου
;Πόλεμος και επιθέσεις
* Σε μπαράζ αμερικανικών επιθέσεων στην επαρχία Γκαρμσίρ σκοτώνονται 30 Αφγανοί πολίτες, αν και στόχος ήταν οι Ταλιμπάν.(Reuters)

;Καταστροφές και δυστυχήματα
*Από αλλεπάλληλες εκρήξεις οχημάτων σε εργοστάσιο χημικών στην Τσναγκιακού της Κίνας σκοτώνονται 22 άτομα και τουλάχιστον άλλα 22 τραυματίζονται. (Reuters)
*Δύο άτομα πεθαίνουν από ξαφνικές πλημμύρες και σημειώνονται πολύωρες διακοπές ηλεκτρικού ρεύματος στο Σίδνεϊ της Αυστραλίας. (BBC)

;Αθλητισμός
*Παγκόσμιο πρωτάθλημα σκακιού
**Ο Μάγνους Κάρλσεν κερδίζει 3–0 τον Φαμπιάνο Καρουάνα και διατηρεί τον τίτλο του παγκόσμιου πρωταθλητή στο γρήγορο σκάκι.
(''The Guardian'')

## 29 Νοεμβρίου
;Διεθνείς σχέσεις
*Ο Αμερικανός πρόεδρος Ντόναλντ Τραμπ ακυρώνει τη συνάντηση με τον Ρώσο ομολόγό του, Βλαντίμιρ Πούτιν, εξαιτίας της αιχμαλωσίας από τη Ρωσία ουκρανών ναυτικών και πλοίων. (kathimerini.gr)

;Πολιτική και εκλογές
*Προεδρικές εκλογές της Γεωργίας (2018):
**Νικήτρια του δεύτερου γύρου των γεωργιανών προεδρικών εκλογών αναδεικνύεται η Σαλόμε Ζουραμπισβίλι, η οποία θα γίνει και η πρώτη γυναίκα στο προεδρικό αξίωμα της Γεωργίας, όταν αναλάβει επίσημα καθήκοντα στις 16 Δεκεμβρίου. (BBC)

## 30 Νοεμβρίου
;Διεθνείς σχέσεις
*Σχέσεις Ρωσίας-Ουκρανίας
**Η Ουκρανία απαγορεύει την είσοδο στη χώρα στους ρώσους άντρες ηλικίας μεταξύ 16 και 60 έπειτα από την κήρυξη στρατιωτικού νόμου στην Ουκρανία. Ο πρόεδρος Πέτρο Ποροσένκο αναφέρει ότι η απαγόρευση αποσκοπεί στο να προληφθεί η συγκρότηση "ιδιωτικών στρατών" στην Ουκρανία. Η Ρωσία δηλώνει ότι δεν θα προβεί σε αντίποινα. (BBC)
* Στη σύνοδο κορυφής των G20 στο Μπουένος Άιρες, οι Ηνωμένες Πολιτείες, ο Καναδάς και το Μεξικό υπογράφουν τη συμφωνία ΗΠΑ-Μεξικού-Καναδά στην πρωτεύουσα της Αργεντινής, σε αντικατάσταση της Συμφωνία για Ελεύθερο Εμπόριο στη Βόρεια Αμερική. (TTNews) (NPR)

;Τεχνολογία
*Η Νότια Κορέα στέλνει τρένα για πρώτη φορά από το 2008, στα σύνορα με τη Βόρεια Κορέα. (naftemporiki.gr)

11